દરેક દેશ કે શહેરમાં રહેતી તમામ વ્યક્તિઓ પાસેની ખાનગી સંપત્તિને કુલ સંપત્તિ ગણવામાં આવે છે. તેમાં તેમની અસ્કયામતો (મિલકત, રોકડ, ઇક્વિટીઝ, બિઝનેસ હિતો)માંથી જવાબદારી ઘટાડીને જે સંપત્તિ મળે છે તેનો સમાવેશ થાય છે. જોકે, આ રિપોર્ટમાં સરકારી ભંડોળની બાદબાકી કરાઇ છે. આ યાદીમાં સામેલ અન્ય દેશોમાં બ્રિટન (૯,૯૧૯ અબજ ડોલર, ચોથા ક્રમે), જર્મની (૯,૬૬૦ અબજ ડોલર, પાંચમા ક્રમે), ફ્રાન્સ (૬,૬૪૯ અબજ ડોલર, સાતમા ક્રમે), કેનેડા (૬,૩૯૩ અબજ ડોલર, આઠમા ક્રમે), ઓસ્ટ્રેલિયા (૬,૧૪૨ અબજ ડોલર, નવમા ક્રમે) અને ઇટાલી (૪,૨૭૬ અબજ ડોલર, દસમા ક્રમે)નો સમાવેશ થાય છે. રિપોર્ટમાં ઉમેરાયું છે કે ૨૦૧૭માં વૈશ્વિક સંપત્તિ બજારમાં ભારતની કામગારી સારી રહી હતી. તેની કુલ સંપત્તિ ૨૦૧૬ના ૬,૫૮૪ અબજ ડોલરથી વધીને ૨૦૧૭માં ૮,૨૩૦ અબજ ડોલર થઇ હતી. જે ૨૫ ટકાનો જંગી વધારો દર્શાવે છે..